ПРОТОКОЛ № 36
от заседанието на Комисия „международна дейност” на ВСС, 
проведено на 23.07.2014 г.

	Днес, 23.07.2014 г., сряда, 11.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

ПРЕДСЕДАТЕЛ: 	  	Соня Найденова 
ЗАМ. ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев 
					Милка Итова 

На заседанието на присъства експертният сътрудник на комисията: Христина Тодорова – директор на дирекция „Международна дейност”.

	1.ОТНОСНО: Становище от Богдана Желявска, зам.-председател на СГС и член на националната мрежа по граждански и търговски дела по Проект на Правила за дейността на националната мрежа по граждански  търговски дела в Република България.

Комисия „Международна дейност”
Р Е Ш И:

           1.1. Приема предложенията на Богдана Желявска, зам.-председател на СГС и член на националната мрежа по граждански и търговски дела, като Правилата се променят по следния начин:
1.2. Да се увеличи броят на членовете на Националната мрежа по граждански и търговски дела – от един до четирима от всеки Апелативен съд и по един от всеки Окръжен съд. 
1.3. Да отпадне визираното в чл. 1 от Проекта за Правила ограничение - членовете да не могат да бъдат преизбирани за втори мандат.
	1.4. Да се предвидят в Правилата една годишна среща на членовете, както и провеждане на поне един семинар годишно с лектор/и членове на мрежата, при наличие на бюджетни средства за провеждането му.
1.5. В раздел ІІІ „Функции на членовете”, чл. 3, т. в се изменя както следва: 
На магистратите - членове на мрежата се поставят конкретни задачи за изпълнение, като в края на всяка година същите предоставят годишен отчет за дейността си в рамките на Апелативния район или съответния съд, за който отговарят, както и за участията си в заседанията на Европейската съдебна мрежа по граждански и търговски дела. Докладите се разглеждат на заседание на Висшия съдебен съвет, по предложение на комисия „Международна дейност”
	1.6. Възлага на експертите в дирекция „Международна дейност” да изготвят в срок до м.септември 2014г. проект на Процедура за избор на Национални лица за контакт и членове на Националната мрежа по граждански и търговски дела и Националната съдебна мрежа за международно сътрудничество по наказателни дела в Република България.
	1.7. Сформира Работна група към комисия „Международна дейност” за обсъждане на Правилата за дейността на националната мрежа по граждански  търговски дела в Република България и Правила за дейността на националната мрежа по наказателни дела в Република България, като за целта да се отправят покани до всички настоящи членове на Националната мрежа по граждански и търговски дела
	1.8. Да се изпрати писмо до Цветомир Йосифов - прокурор във Върховна касационна прокуратура, национален кореспондент в Евроджъст и Европейската съдебна мрежа за определяне на трима прокурори – членове на Националната прокурорска мрежа за международно сътрудничество по наказателни дела, които да бъдат включени в Работната група. 
	1.9. Да се изпрати покана до организациите, членуващи в Гражданския съвет към ВСС, при желание да определят по 1 представител от всяка от организациите, членуващи в него, който да бъде включен в Работната група. 
	1.10. Да се изиска писмена информация от дирекция „Информационни системи и статистика” за постъпилите във Формата за контакт коментари и предложения по Правилата, съгласно решение на ВСС по протокол №-23/05.06.2014 г. 
	1.11. Свиква първо заседание на работната група на 12.09.2014 г., от 11.00 ч. в сградата на ВСС.
	
	2.ОТНОСНО: Писмо от Вероника Николова – национално лице за контакт на Европейската съдебна мрежа по граждански и търговски дела относно решение на комисия „Професионална квалификация, информационни технологии и статистика” по протокол № 21/03.06.2014 г.
	Проект на решение за ВСС от комисия „Професионална квалификация, информационни технологии и статистика” - протокол № 27/22.07.2014 г.

Комисия „Международна дейност”
Р Е Ш И:

2.1. ПРИЕМА ЗА СВЕДЕНИЕ писмото от Вероника Николова – съдия в Софийски апелативен съд, командирована във Върховен касационен съд и национално лице за контакт на Европейската съдебна мрежа по граждански и търговски дела.
2.2. ПРЕПРАЩА писмото от Вероника Николова до г-н Тодор Керанов – Главен секретар на Министерство на правосъдието за сведение и по компетентност.
2.3. ОПРЕДЕЛЯ Вероника Николова – съдия в Софийски апелативен съд, командирована във Върховен касационен съд и национално лице за контакт на Европейската съдебна мрежа по граждански и търговски дела и Богдана Желявска – заместник – председател на Софийски градски съд, съдия от Международната Хагска мрежа и член на Националната съдебна мрежа за администратори на съдържанието на Европейския портал за електронно правосъдие, с пряк достъп за въвеждане и редактиране на информацията за България в рамките на съдържанието, поддържано от ЕСМГТД.

	3.ОТНОСНО: Отговори на въпросник до членовете и наблюдателите на Европейската мрежа на съдебните съвети относно прилаганите правила /критерии/ при налагане на дисциплинарни наказания на магистрати.

Комисия „Международна дейност”
Р Е Ш И:

	3.1. ПРИЕМА ЗА СВЕДЕНИЕ получените отговори по въпросника.
	3.2. ИЗПРАЩА отговорите по въпросника на Комисия по дисциплинарните производства, за сведение и по компетентност. 

	4.ОТНОСНО: Покана за участие в VІІ-та Международна конференция на Международната асоциация по съдебна администрация (МАСА) на тема „Международни перспективи, свързани с управлението на съдебната система – 10 години ...”, която ще се проведе в периода 24-26 септември 2014 г., в гр. Сидни, Австралия.

Комисия „Международна дейност”
Р Е Ш И:

	4.1. ПРИЕМА ЗА СВЕДЕНИЕ информацията за VІІ-та Международна конференция на Международната асоциация по съдебна администрация на тема „Международни перспективи, свързани с управлението на съдебната система -10 години...”, която ще се проведе в периода 24-26 септември 2014 г., в гр. Сидни, Австралия;
	4.2. НЕ ОПРЕДЕЛЯ представители на ВСС за участие в VІІ-та Международна конференция на Международната асоциация по съдебна администрация на тема „Международни перспективи, свързани с управлението на съдебната система -10 години...”, на 24-26 септември 2014 г., в гр. Сидни, Австралия, с оглед на хронограмата по провеждане на избор на председател на Върховния касационен съд.

5.ОТНОСНО: Предложение от Главния прокурор на Република България за удължаване с 18 месеца срока на командироване на Росица Захариева – прокурор в Окръжна прокуратура гр. Стара Загора, командирован национален експерт (КНЕ) в Евроджъст, считано от 01.08.2014 г.

Комисия „Международна дейност”
Р Е Ш И:

5.1. УДЪЛЖАВА срока на командироване на Росица Симеонова Захариева - прокурор в Окръжна прокуратура гр. Стара Загора със статут на командирован национален експерт в отдел „Правен” на Евроджъст – гр. Хага, Холандия, при условията на Решение на Колегията 2013 – 6, за период от 18 /осемнадесет/ месеца, считано от 01.08.2014 г.
5.2. Разходите за медицинска застраховка са за сметка на ВСС. 
5.3. ИЗПРАЩА преписката на Комисия „Бюджет и финанси” по компетентност.

6.ОТНОСНО: Доклад от участниците в учебното посещение в Съвета на Европа, гр. Страсбург, Франция, проведено на 12-13 май 2014 г. в рамките на проекта „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по програмна област 31 „Повишаване на капацитета и изграждане на сътрудничество в съдебната система” по Норвежкия финансов механизъм 2009-2014 г.
Комисия „Международна дейност”
Р Е Ш И:

	6.1. ПРИЕМА за сведение Доклада от участниците в учебното посещение в Съвета на Европа, гр. Страсбург, Франция, проведено на 12-13 май 2014 г. в рамките на проекта “Подкрепа за Висшия съдебен съвет, свързана с изграждането на капацитет и подобряване на ефективността на съдебната система”.
6.2. Докладът да бъде внесен на заседанието на ВСС, на 30.07.2014 г., за запознаване.

7.ОТНОСНО: Възстановяване на разходи на Висшия съдебен съвет за участие на негови представители в дейностите на Европейската мрежа на съдебните съвети, за периода 1 януари - 30 юни 2014 г.

Комисия „Международна дейност”
Р Е Ш И:

7.1.ОДОБРЯВА попълнения Формуляр за възстановяване на разходи, заедно с всички разходооправдателни документи във връзка с възстановяването на разходи на Висшия съдебен съвет за участие на негови представители в дейностите на Европейската мрежа на съдебните съвети, за периода 1 януари – 30 юни 2013 г.; 
7.2.	ВЪЗЛАГА НА експертите от дирекция «Международна дейност» да изпратят документите по т.1 до Офиса на Европейската мрежа на съдебните съвети в указания срок;
7.3.	ИЗПРАЩА преписката на комисия „Бюджет и финанси”, за сведение и по компетентност.

8.ОТНОСНО: Доклади на командировани от НИП магистрати, в изпълнение на решение на комисия „Международна дейност” по Протокол № 33/31.10.2012 г.
Комисия „Международна дейност”
Р Е Ш И:

	8.1. ПРИЕМА ЗА СВЕДЕНИЕ докладите от Елина Карагьозова, съдия в Районен съд-Варна и Татяна Грозданова-Чакърова, съдия в Софийски окръжен съд, относно участията им в обучения в чужбина, организирани по линия на НИП;
	8.2. ВЪЗЛАГА НА експертите от дирекция „Международна дейност” да отразят получената информация във връзка с командироването на магистрати в чужбина в Таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС. 

9.ОТНОСНО: Писмо от Иван Маринов, главен секретар при Администрацията на Главния прокурор във връзка с командироване в чужбина на представител на Прокуратурата на Република България.

Комисия „Международна дейност”
Р Е Ш И:

9.1. ПРИЕМА ЗА СВЕДЕНИЕ писмото от Иван Маринов, главен секретар при Администрацията на главния прокурор, във връзка с командироване в чужбина на представител на Прокуратурата на Република България;
9.2.ВЪЗЛАГА на дирекция „Международна дейност” да актуализира информацията в Таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС..

10.ОТНОСНО: Писмо от Главния прокурор на Република България относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

Комисия „Международна дейност”
Р Е Ш И:

	10.1. ПРИЕМА за сведение писмото от главния прокурор на Република България Сотир Цацаров, с приложената към него на електронен носител Обобщена информация за м. юни 2014 г. за образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.
	10.2. С Обобщената информация от електронния носител да се актуализира във Вътрешната поща/Поща с членовете на ВСС/За членовете на ВСС/ папката „ВКП - дела от особен обществен интерес”.

11.ОТНОСНО: Писма от председателите на Апелативен съд – Бургас, Апелативен съд – Велико Търново и Районен съд – Велико Търново относно делата с особен обществен интерес, наблюдавани от Европейската комисия.

Комисия „Международна дейност”
Р Е Ш И:

	11.1. ПРИЕМА за сведение писмата от председателите на Апелативен съд - Бургас, Апелативен съд - Велико Търново и Районен съд - Велико Търново относно делата с особен обществен интерес, наблюдавани от Европейската комисия.
	11.2. С информацията от председателите на Апелативен съд – Бургас, Апелативен съд – Велико Търново и Районен съд - Велико Търново да се актуализира таблицата за делата с особен обществен интерес, наблюдавани от ЕК.

12.ОТНОСНО: Доклади от ръководителите на проекти, по които ВСС е бенефициент, за изпълнението на дейностите за периода 01.04.-30.06.2014 г. във връзка с Решение на Висшия съдебен съвет по протокол № 12/13.03.2014 г.

Комисия „Международна дейност”
Р Е Ш И:

	12.1. ПРИЕМА за сведение изготвените доклади от ръководителите на проекти за изпълнение на дейностите, както и отчет за усвояването на средствата за периода 01.04.2014 г. - 31.06.2014 г., по които Висшият съдебен съвет е бенефициент. 
           12.2. След одобряването им от ВСС докладите да се публикуват на интернет-страницата.

13.ОТНОСНО: Статия от Интернет-сайта Съдебни репортажи, предоставена от дирекция „Публична комуникация”.

Комисия „Международна дейност”
Р Е Ш И:

13.1. Приема за сведение статия от Интернет-сайта Съдебни репортажи, предоставена от дирекция „Публична комуникация”.

14.ОТНОСНО: Молба от Александър Ангелов – съдия в Районен съд гр. Монтана, командирован в Софийски районен съд, за кандидатстване за командирован национален експерт в Мисията на Европейския съюз, Косово.

Комисия „Международна дейност”
Р Е Ш И:

14.1. Да се изпрати копие от молбата на Александър Ангелов – съдия в Районен съд гр. Монтана, командирован в Софийски районен съдq до председателите на  РС Монтана и СРС, за становище, в срок до 29.07.2014г.

15.ОТНОСНО: Писмо от Драгомир Йорданов – директор на Националния институт на правосъдието с график за провеждане на координирани смесени обучения, в изпълнение на дейност 6 от Плана за действие, в изпълнение на препоръките и констатациите, обобщени по време на дискусионния форум, проведен на 04.09.2013 г. в рамките на Механизма за сътрудничество и оценка.

Комисия „Международна дейност”
Р Е Ш И:

            15.1. Приема за сведение писмото от Драгомир Йорданов – директор на Националния институт на правосъдието
            15.2 Определя за участие в междуведомствената среща  за обсъждане на график за провеждане на координирани смесени обучения, в изпълнение на дейност 6 от Плана за действие, в изпълнение на препоръките и констатациите, обобщени по време на дискусионния форум, проведен на 04.09.2013 г. в рамките на Механизма за сътрудничество и оценка, която ще се проведе на 24.07.2014 г., четвъртък, в Министерство на правосъдието, Христина Тодорова, директор на дирекция..
15.1. На 29.07.2014 г., вторник, от 14.30 ч., да се проведе среща за обсъждане изпълнението на дейностите по Междуведомствен План за действие за 2014 г., срещаните трудности и набелязване на мерки в краткосрочен план.
15.2. Да се поканят за участие в срещата Цветлин Йовчев – Заместник Министър-председател и Министър на вътрешните работи, Зинаида Златанова – Министър на правосъдието, Лазар Груев – председател на Върховния касационен съд, Сотир Цацаров – Главен прокурор на Република България, Евгени Диков – директор на Националната следствена служба и заместник на Главния прокурор по разследването, Драгомир Йорданов - директор на Националния институт на правосъдието и представител на Инспектората към ВСС.

16.ОТНОСНО: Необходимост от предоставяне на допълнителна информация във връзка със семинар на тема „Атестиране и конкурси за магистрати”, организиран съвместно с фондация „Ханс Зайдел”, който ще се състои в периода 15-17 септември 2014 г., гр. Пловдив.

Комисия „Международна дейност”
Р Е Ш И:

	16.1. ПРИЕМА ЗА СВЕДЕНИЕ допълнителната информация относно провеждането на семинар на тема „Атестиране и конкурси за магистрати”, организиран съвместно с фондация „Ханс Зайдел” през м. септември 2014 г., изготвена от дирекция „Международна дейност”;
	16.2. ПРЕДЛАГА НА Комисията по предложенията и атестирането на съдии, прокурори и следователи, на дирекция „Съдебни кадри, конкурси на магистрати и съдебна статистика” и дирекция „Атестиране на магистрати” да предоставят в срок до 25.07.2014 г. (петък) исканата по т. 1 и 3 информация на дирекция „Международна дейност”;
	16.3. ПРЕДЛАГА НА Комисията по предложенията и атестирането на съдии, прокурори и следователи, на дирекция „Съдебни кадри, конкурси на магистрати и съдебна статистика” и дирекция „Атестиране на магистрати” да изготвят покани до участниците в семинара и в срок до 25.08.2014 г. (понеделник) да предоставят списъка с потвърдилите участие по т.2 на дирекция „Международна дейност”.
	
17.ОТНОСНО: Писмо от Моник Ван Дер Гос – директор на офиса на Европейската мрежа на Съдебните съвети с коментари по предложенията и коментарите на ВСС, свързани с 4-годишния стратегически план на Европейската мрежа на съдебните съвети. /Отложена от 17.07.2014 г./

Комисия „Международна дейност”
Р Е Ш И:

17.1. ПРИЕМА ЗА СВЕДЕНИЕ писмото от Моника Ван Дер Гос – директор на офиса на Европейската мрежа на Съдебните съвети 
17.2. Да се изпрати писмо до офиса на ЕМСС, с което да се уведоми, че по първия коментар ВСС е имал предвид, че създаването на подгрупа за разглеждане на въпроса за прилагането на индикатори за оценка на независимостта и отчетността на прокурорите в държавите – членки, в които съдебните съвети отговарят както за прокурорите, така и за съдиите, трябва да бъде част от основния проект Независимост и отчетност. В писмото да се добави, че ВСС възприема останалите коментари, направени в 4 годишния стратегически план.  

18.ОТНОСНО: Решение на Комисия по дисциплинарните производства за определяне на представител на комисията за участие в екипа на Проект № 2 на Европейската мрежа на съдебните съвети, Стандарти V: Дисциплинарни производства, както и определяне на представители на ВСС за участие в екипа на Проект № 1 на Европейската мрежа на съдебните съвети, Оценка на независимостта и отчетността на съдебната власт.

Комисия „Международна дейност”
Р Е Ш И:

18.1. ПРИЕМА ЗА СВЕДЕНИЕ предоставената информация относно проектните екипи за 2014/2015 г. 
18.2.	ОПРЕДЕЛЯ за участие в съвместна среща на проектните екипи на Европейската мрежа на съдебните съвети за 2014 – 2015 г., в периода 17-20 септември 2014 г., в гр. Мадрид, Испания, следните лица:
1. Соня Найденова – представляващ ВСС.
2. Светла Петкова – член на ВСС и зам.-председател на Комисия по дисциплинарните производства. 
3. Христина Тодорова – директор дирекция „Международна дейност”.
4. Александра Бръзицова – старши експерт - Международна дейност.
18.3. Пътните разходи, разходите за настаняване, дневни и медицинска застраховка са за сметка на Висшия съдебен съвет. Пътуването ще се извърши със самолет.
18.4. ИЗПРАЩА преписката на комисия „Бюджет и финанси” за сведение и по компетентност. 

Забележка: Съгласно правилата за възстановяване на разходи при участие в дейностите на Европейската мрежа на съдебните съвети на всяка държава-членка на ЕМСС се възстановяват до 200 евро на участник в екип на ЕМСС /т.е. общо 400 евро/. Сумите се превеждат на изпращащата институция два пъти годишно.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА